**Broj: T09 0 KTPO 0176356 22**

**Sarajevo, 23.11.2022. godine**

**OPĆINSKI SUD U SARAJEVU**

**S A R A J E V O**

**Sudiji za prethodno saslušanje**

Na osnovu člana 45. stav 2. tačka i) i člana 241. stav 1. Zakona o krivičnom postupku Federacije Bosne i Hercegovine (ZKP F BiH), **p o d i ž e m**

**O P T U Ž N I C U**

**Protiv:**

**JASMIN ĆERIMAGIĆ,** ...rođen 1953.godine ... JMBG...

**Što je:**

Tokom 2016. godine kao službena osoba, u smislu člana 2. stav 3. Krivičnog zakona Federacije Bosne i Hercegovine (KZ F BiH), obavljajući poslove direktora J.U. Zavod za zbrinjavanje mentalno invalidne djece i omladine Pazarić (Zavod), na koju dužnost je imenovan Odlukom Upravnog odbora Zavoda o imenovanju direktora J.U. Zavod za zbrinjavanje mentalno invalidne djece i omladine Pazarić broj …. od 13.11.2014. godine, na koje imenovanje je Vlada FBiH dala prethodnu saglasnost broj …. od 23.10.2014. godine, u namjeri pribavljanja koristi u vidu zaposlenja svom sinu Ć. D, , svjesno i htijući iskoristio svoja ovlaštenja propisana članom 46. stav 2. tačka o) Pravila J.U. Zavod za zbrinjavanje mentalno invalidne djece i omladine Pazarić, broj … od 12.01.2011. godine i članom 8. stav 1. tačka o) Pravilnika o organizaciji i sistematizaciji radnih mjesta u J.U. Zavod za zbrinjavanje mentalno invalidne djece i omladine Pazarić broj … od 29.03.2013. godine kojima je propisano da direktor Zavoda zaključuje ugovor o radu sa zaposlenicima u skladu sa Zakonom o radu, Kolektivnim ugovorom i Pravilnikom o radu te svjesno i htijući nije obavio svoju dužnost raspisivanja javnog konkursa za popunu upražnjenog radnog mjesta robno-finansijski knjigovođa, a kako bi na to radno mjesto zaposlio svog sina, na koji način je postupio suprotno odredbama člana 9. Pravilnika o radu J.U. Zavoda za zbrinjavanje mentalno invalidne djece i omladine Pazarić broj: …. od 12.11.2010. godine, kojim je propisano da se upražnjeno radno mjesto u Zavodu popunjava putem javnog konkursa objavljenog u sredstvima javnog informisanja i da odluku o raspisivanju javnog konkursa u skladu sa Pravilnikom o organizaciji i sistematizaciji radnih mjesta donosi direktor, dakle iako je znao da je za popunu radnog mjesta potrebno raspisati javni konkurs i da se ugovor o radu potpisuje sa kandidatom koji je prošao konkursnu proceduru i za kojeg je direktor na prijedlog komisije donio odluku o izboru, a kako je to propisano članom 11. i 12. Pravilnika o radu, te iako je bio svjestan gore opisane procedure i da postupa suprotno navedenim odredbama Pravilnika o radu, potpisao i zaključio Ugovor o radu, broj:… od 02.06.2016. godine na određeno vrijeme za period od od 31.05. do 31.08.2016. godine sa Ć. D. kojim je isti raspoređen na radno mjesto robno-finansijski knjigovođa, a potom dana 10.06.2016. godine sa D.Ć. zaključio Ugovor o radu na neodređeno vrijeme broj: .. za isto radno mjesto a koji se imao primjenjivati od 01.07.2016. godine, na koji način je Ć. D. pribavio korist u vidu zaposlenja na neodređeno vrijeme, a što je i htio.

**Dakle**, kao službena osoba u Federaciji iskorištavanjem svojih ovlaštenja i ne vršenjem svoje dužnosti, pribavio drugom korist,

**Čime bi** počinio krivično djelo **Zloupotreba položaja ili ovlaštenja iz člana 383. stav 1. Krivičnog zakona Federacije Bosne i Hercegovine.**